Democratia

Democratia es un theoria politic pro governamento per le populo in que cata persona eligibile ha un voce equal in decisiones que concerne le gruppo. Il ha plure formas de democratia con scopos varie.

Etymologia
Le termino deveni del grec δημοκρατία, dēmokratía, "regno (kratía) del gente (dēmo)"). 

Definition
Il non ha un definition specific de democratia que es acceptate universalmente. Totevia, desde le antiquitate, equalitate e libertate ha essite considerate characteristicas definitive de un democratia. In systemas democratic, cata persona es equal ante le lege e ha accesso equal al processo legislative.

Un democratia ideal es le participation directe per cata persona in le proposition, disveloppamento, e resolution de politicas nove. Ben que omne corpore pote esser dirigite per principios democratic, le termino es normalmente usate re le governamentos del nationes; iste usage se deriva del democratia in Athenas antique post un revolution popular in 508 aEC.

Categoria:Politica (Theoria)